'n Romantiese wegbreek vir 2 in elke provinsie | Maroela Media
Valentynsdag is al weer om die draai en met al die lekker opsies wat ons land het om te bied, verstaan ons dit is soms moeilik om te besluit watter een nou vir jou en jou liefie ideaal sal wees. Miskien is julle huweliksherdenking een van die dae, of julle wil sommer net 'n slag gehaltetyd saam deurbring, ver van die stadsgedruis. Moenie bekommer nie, LekkeSlaap wys jou 'n gunsteling-opsie in elke provinsie, sodat jy nie té ver hoef te gaan soek vir jou volgende romantiese wegbreek nie.
Die Beloofde Land spog met drie losstaande eenhede op 'n plaas naby Uniondale, en die Visserman-eenheid is ideaal vir 'n paartjie. Daar is 'n koningingrootte-bed, en suite-badkamer, oopplan-kombuis en 'n sitarea wat na 'n stoepie met 'n uitstekende uitsig oor die Langkloofvallei lei. Julle kan die kaggel in die slaapkamer aansteek om die ergste koue te verdryf en op die plaas gaan stap, voëlkyk en hengel. Let op dat daar nie selfoonsein op die plaas is nie, so daar sal beslis geleentheid wees om gehaltetyd saam deur te bring.